Møtereferat

12.08.2024

|  |  |
| --- | --- |
| Til stede: | Nina, Gry, Randi, Knut, Silje og Michelle. Fraværende: Mona |
| Neste møte: | Torsdag 05.09.2024, 20:00, «kontoret».Hovedsak: Sette opp aktiviteter utover høsten.*Pluss årsmøtet 27. August. Styret møter 45 minutter før.*  |

**SAKER:**

**-Klubb:**

- tirsdag 27.august er datoen for ekstraordinært årsmøte, 20:00 på ridesenteret. Michelle sender ut invitasjon under dagens møte.

- Beate ønsker å fratre ansvaret rundt økonomien til klubben. Silje melder seg til jobben, og Silje tar selv ansvar for å ta kontakt med Beate om opplæring i jobben.

**-Anlegg:**

- Det er aktivt vannet i sommer, men det skulle kanskje vært sloddet oftere. Vi mangler litt engasjement fra klubbens ryttere rundt dette og oppfordrer de som har lyst til å bidra til å ta kontakt.

**-Aktivitet:**

- Lite Patrick og Thea-treninger. Laila har ikke vært hos oss på en stund, men Espen Mørch Andersen har hatt ukentlige dressurtreninger hos oss. Janne har også hatt et par treninger. Sommerferiemodus for mange?

-Aurora Van der Velpen er interessert i å komme til oss på helgetrening. Vi arrangerer en trening litt utpå høsten når stevnesesongen roer seg.

- Vi måtte avlyse stevnet vårt grunnet styrtregn og klissvåt utebane. Ettersom railen sto annonserte vi mulighet for en programridning helgen etter, men vi fikk for få påmeldte til at dommer ville møte. Noen ryttere valgte å trene mens railen sto oppe.
Vi snakker om å arrangere senere på høsten, men vi må følge med på været.

- Nina kontakter Atlungstad Rideklubb og spør om vi skal samarbeide om et Grønt Kort-kurs. Tanken er teori hos oss og rideprøve hos Atlungstad.

- Det har vært etterspørsel etter Bixie-stevne. Vi arrangerer på nytt utpå høsten.

- Neste møte bruker vi MYE tid på å sette opp aktivitetsskjema for høsten. Notis til dette: «hestens dag» til barnehager, bombonanza, helgetrening med Velpen, Bixie, barneridning og gå for åpen kiosk.

-**Stall:**

- Vi har sak fra forrige møte: Priser. Vi blir enige om at den nye fôrleverandøren vår er billigere enn den tidligere og at vi ligger ganske likt som staller rundt oss ellers. Det gjør at vi utsetter dette til et møte senere i høst, trolig oktober-møtet.

- Stallansvarlig har mistet tilgang til finn.no-brukeren vår, så vi sørger for ny tilgang slik at hun kan annonsere stallplasser.